ภาคการเงินยังไม่เพิ่มมาตรการช่วยลูกหนี้
ธปท.เผยยังไม่มีมาตรการช่วยเหลือด้านสถาบันการเงินเพิ่มเติม คาดความช่วยเหลือเดิมยังเพียงพอ
30 ต.ค. 2565

ธปท.เผยยังไม่มีมาตรการช่วยเหลือด้านสถาบันการเงินเพิ่มเติม คาดความช่วยเหลือเดิมยังเพียงพอ
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าวว่า ในส่วนของมาตรการช่วยเหลือของภาคสถาบันการเงินขณะที่เท่าที่หารือกับกระทรวงการคลังแล้ว ยังไม่จำเป็นต้องอกมาตรากรอะไรเพิ่มเติม จากที่เคยขอความร่วมมือกับสถาบันการเงินหรือธนาคารพาณิชย์ที่ประกาศให้ความช่วยเหลือในการผ่อนปรนการชำระหนี้ในสถานการณ์น้ำท่วมไปก่อนหน้านี้แล้ว ไม่ว่าจะเป็นการยืดอายุหนี้  ลดหนี้ หรือขยายเวลาเพิ่มเติมในการชำระนี้ เพราะมองว่ามาตรการที่ออกไปยังถือว่าใช้ได้ ครอบคลุมอยู่พอสมควร 
“มาตรการเพิ่มเติมของภาคสถาบันการเงินที่เราดูแลตอนนี้ยังไม่มี เพราที่เคยออกไปทั้งการยืด ลด หรือขยายยังถือว่าใช้ได้ครอบคลุมอยู่ ส่วนมาตรากรอื่นในการฟื้นฟูหลังน้ำท่วม ว่าต้องใช้เงินจากไหนอย่างไรนั้น คงต้องรอความชัดเจนจากทางรัฐบาลหรือคลังต่อไป” นายประสารกล่าว  
นายประสาร กล่าวว่า ส่วนเรื่องการบริหารจัดการเงินสดให้เพียงพอต่อความต้อกงารของประชาชนขณะนี้ก็ถือว่าไม่มีปัยหา ยังมีเพียงพอ ในส่วนของธนาคาพาณิชย์เท่าที่ทราบทางสมาคมธนาคารไทยจะพิจารณาลดหรืองดเก็บค่าธรามเนียมชั่วคราวในการกดเงินสดผ่านตู้เอทีเอ็มด้วย ถือเป็นเรื่องดี ในการแบ่งเบาภาระของประชาชนผู้ประสบภัย เพราะเดือนร้อนบางคนย้ายที่อยู่ ไปพักพิงต่างที่จะได้กดเงินได้สะดวกขึ้น ไม่ต้องจ่ายค่าธรรมเนียม
ทั้งนี้ การประเมินผลกระทบจากน้ำท่วมที่ขยายเข้ามาสู่กรุงเทพฯเพิ่มเติมนั้น ธปท.ยังม่มีการประเมินผลกระทบและความเสียหายเพิ่ม จนกว่าจะมีข้อมูลที่ชัดเจนอีกครั้งหลังน้ำลด ว่าสถานการณ์น้ำท่วมครั้งนี้จะส่งผลกระทบต่อกิจกรรมทางเศรษฐกิจมากขึ้นจากที่เคยคาดไว้มากน้อยเพียงใด แต่เบื้องต้นยอมรับว่าปัญหาน้ำท่วมทำให้กิจกรรมทางเศรษฐกิจลดลง 
อย่างไรก็ตามธปท.จะประเมินเฉพาะส่วนที่กระทบต่อประสิทธิภาพการผลิตที่จะกระทบการเติบโตทางเศราบกิจหรือจีดีพี ไม่ประเมินส่วนที่เป็นความเสียหายของทรัพย์สินที่มีมูลค่าสูงคาดการณ์ยาก โดยที่ประชุมคณะกรรมการนโยบายการเงิน(กนง.)ต้องติดตามสถานการณ์ใกล้ชิดต่อไปและคงประเมินผลกระทบกันอีกครั้งในการประชุมกนง. 30พ.ย.ที่จะถึงนี้